สำรองธนบัตรช่วงตรุษจีน4.6หมื่นล้านบาท
ธปท.สำรองธนบัตรรับแบงก์พาณิชย์เบิกจ่ายช่วงตรุษจีน4.6หมื่นล้านบาท
7 ก.พ. 2561

ธปท.สำรองธนบัตรรับแบงก์พาณิชย์เบิกจ่ายช่วงตรุษจีน4.6หมื่นล้านบาทนายวรพร ตั้งสง่าศักดิ์ศรี ผู้ช่วยผู้ว่าการ สายออกบัตรธนาคาร ธนาคารแห่งประเทศไทย (ธปท.) กล่าวว่า ในเดือนกุมภาพันธ์ 2561 เป็นช่วงที่มีเทศกาลตรุษจีน ซึ่งความต้องการใช้ธนบัตรของประชาชนอยู่ในเกณฑ์สูงกว่าปกติ นั้น ธปท. ประมาณการว่าธนาคารพาณิชย์จะมีการเบิกจ่ายธนบัตรจาก ธปท. ในช่วงสองสัปดาห์ก่อนเทศกาลตรุษจีนเพิ่มขึ้นจากการเบิกจ่ายปกติ เป็นมูลค่าสุทธิประมาณ 46,000 ล้านบาท ทั้งนี้ ธปท. ได้เตรียมสำรองธนบัตรชนิดราคาต่างๆ เพื่อรองรับความต้องการไว้อย่างเพียงพอ